**Pasi Pihamaa** (s. 17. syyskuuta 1972 Helsinki) on suomalainen jalkapallovalmentaja ja entinen jalkapalloilija.

Pihamaa pelasi Veikkausliigassa 43 ottelua ja teki yhden maalin. Hän saavutti yhden SM-pronssin.

Ura
---

### Pelaajaura

Pihamaa aloitti pelaajauransa aikuisten tasolla Käpylän Pallossa Kolmosessa, josta hän vuonna 1993 siirtyi eteenpäin Ykkösen Helsingin Ponnistukseen. Kausi 1994 oli joukkueelle menestys, sillä se voitti tuolla kaudella sarjansa ylivoimaisesti ja nousi siten Veikkausliigaan. Siellä Ponnistuksen taso ei kuitenkaan riittänyt ja se putosi kauden jälkeen sarjaporrasta alaspäin. 1996 Pihamaa siirtyi kolmen kauden ajaksi PK-35:een, joka nousi kahtena kautena peräkkäin sarjaporrasta ylöspäin aina Kakkosesta Veikkausliigaan. Pihamaa puolestaan käväisi kausien välissä Belgian toiseksi korkeimmalla sarjatasolla pelanneissa Denderleeuwissa ja Hammessa. Kaudeksi 1999 PK-35 muuttui FC Jokereiksi Hjallis Harkimon ostettua seuran.. Pihamaa puolestaan siirtyi tuolloin Ykkösen Honkaan. Kaudella 2000 hän edusti samalla sarjatasolla Atlantista ja 2001 HIFK:ta. Tämän jälkeen hän käväisi Englannin seitsemänneksi korkeimmalla sarjatasolla pelanneessa Billericay Townissa, josta hän palasi 2002 jälleen Honkaan. 

### Valmennusura

Valmennusuransa hän aloitti vuonna 2003 Kakkosen Atlantis FC:ssä, jonka hän nosti kaudella 2004 Ykköseen. Kaudella 2006 Atlantis Pihamaan johdolla taisteli viimeiselle kierrokselle asti noususta Veikkausliigaan, mutta hävisi kuitenkin ratkaisevan ottelun AC Oululle. Pihamaan ja Atlantiksen tiet erkanivat ennen kauden 2007 alkua, jonka jälkeen hän siirtyi uudelleen alasarjoista nousseen PK-35:n apuvalmentajaksi. Saman vuoden heinäkuussa hän jatkoi sieltä eteenpäin Someron Voimaan, joka oli tuolloin ajautunut Kakkosen putoamistaistoon. Pihamaa ei kuitenkaan pystynyt hilaamaan joukkuetta kuiville.

Kaudeksi 2008 hän palasi valmentamaan jälleen Helsinkiin, kun hän aloitti HIFK:n valmentajana. Elokuussa Pihamaa kuitenkin siirtyi takaisin Atlantiksen Abdou Talatin lähdettyä tehtävästä. Seuraavalla kaudella Atlantis ajautui sekavaan tilaan, kun seurassa oli kesken kauden pelaajakato maksamattomien palkkojen vuoksi. Se hankki tilalle joukon liettualaisia pelaajia ja Pihamaa korvattiin niin ikään liettualaisella Saulius Sirmeliksellä..

Kauden 2010 Pihamaa aloitti PK-35 Vantaan apuvalmentajana, mutta nousi jo toukokuussa päävalmentajaksi seuran erotettua Mikko Lappalaisen. Pihamaa puolestaan erotettiin heinäkuussa 2013. Kaudeksi 2014 hänet nimitettiin HJK:n B-juniorien valmentajaksi. Kaudesta 2015 lähtien Pihamaa on toiminut HJK:n naisten edustusjoukkueen päävalmentajana.

Lähteet
-------

1. ↑  Tilastohistoria Veikkausliiga. Viitattu 26.12.2013.
2. 1 2 3  Vuorinen, Juha ja Kasila, Markku.: *Pelimiehet – Suomen jalkapallon pelaajatilastot 1930–2006*, s. 264. Helsinki: Suomen urheilumuseosäätiö, 2007. ISBN 978-952-99075-9-5.
3. ↑  Tuomas Peltonen: Ponnarit taisteli Veikkausliigassa kaudella 1995  3/2011. Suomen Palloliiton Helsingin ja Uudenmaan piirit: 90 Min. Viitattu 26.12.2013.
4. ↑  FC Jokerit tekee paluun  25.4.2012. Kymppipaikka.fi.  Arkistoitu 27.12.2013. Viitattu 26.12.2013.
5. ↑  Atlantiksen historiaa Atlantis FC. Viitattu 26.12.2013.
6. 1 2  Kausiennakko 2008: Uusi sarjataso, uudet haasteet  24.4.2008. HIFK Soccer.  Arkistoitu 27.12.2013. Viitattu 26.12.2013.
7. ↑  Pihamaa palaa Atlantikseen  29.8.2008. Atlantis FC. Viitattu 26.12.2013.
8. ↑  Pelaajat hylkäsivät Atlantiksen, tilalle joukko liettualaisia  12.6.2009. Yle.  Arkistoitu 27.12.2013. Viitattu 26.12.2013.
9. ↑  Ykkösen PK-35 vaihtaa päävalmentajaa  27.5.2010. Helsingin Sanomat. Viitattu 26.12.2013.
10. ↑  PK-35 Vantaa erotti Pihamaan  14.7.2013. Kymppipaikka.fi.  Arkistoitu 3.12.2013. Viitattu 26.12.2013.
11. ↑  Pasi Pihamaa valmentaa HJK Akatemian B17-joukkuetta kaudella 2014  24.10.2013. Helsingin Jalkapalloklubi.  Arkistoitu 27.12.2013. Viitattu 26.12.2013.

PK-35 Vantaa – Veikkausliiga
1 Kollar |
2 Ademaj |
3 Väisänen |
5 Heinonen |
6 Olatuga |
7 Ismail |
8 Awari |
9 Ömer |
10 Xhaferi |
11 Kastrati |
12 Karvinen |
13 Volotinen |
14 Diasonama |
15 Jouini |
16 Rasimus |
17 Mombilo |
18 Khary |
19 N’Sombo |
20 Pitkänen |
28 Shala |
35 Rantanen |
55 Heimonen |
58 Heidari |
80 Said Ahmed |
Valmentaja Pihamaa